钦定古今图书集成/明伦汇编/家范典/第049卷 > 蔡邕独断 > 《为后论》
## 钦定古今图书集成/明伦汇编/家范典/第049卷 > 蔡邕独断 > 《为后论》

文帝弟虽在三礼，兄弟不相为后。文帝即高祖子于
惠帝兄弟也，故不为惠帝后，而为第二。宣帝弟，次昭
帝，史皇孙之子，于昭帝为兄孙，以系祖，不得上与父
齐，故为七世。光武虽在十二，于父子之次，于成帝为
兄弟，于哀帝为诸父，于平帝为父祖，皆不可为之后。
至元帝，于光武为父，故上继元帝而为九世，故《河图》
曰：“赤九世会昌”，谓光武也。“十世以光”，谓孝明也。“十一
以兴”，谓孝章也。成虽在九，哀虽在十，平虽在十一不
称次。